
A költőben rejtőző orvostanhallgató: Mérgező virágok Keats műveiben

John Keats nem véletlenül tekinthető az egyik legnagyobb romantikus költőnek. Műveiben rengeteg utalást tesz növényekre, virágokra és állatokra is. De pontosan miért választotta a természet ezen elemeit a műveihez? Ha figyelembe vesszük, hogy Keats orvostanhallgató volt mielőtt költővé vált volna, nagy a valószínűsége annak, hogy ezeket a tényezőket nem véletlenül választotta írásaihoz. Így Keats műveinek gazdagsága jobban értékelhetőbbé és elsősorban érthetőbbé válik.
Ennek értelmében, a dolgozatom a mérgező növények botanikai hátterére és szimbolikájára összpontosít Keats verseiben, kifejezetten a nagy ódákban. Dolgozatomban kitérek ezeknek a növényeknek az emberi szervezetre gyakorolt hatásaira és arra, hogy Keats tudatában volt-e ezekkel az információkkal, tekintve orvostanhallgatói múltját. A mérgező növényeket abból a szempontból is megvizsgáltam, hogy miért szerepelnek az egyes ódákban és milyen hatással vannak nem csak az emberi szervezetre, de magára a vers kontextusára is. Ezek a növények szerepelnek olyan írók műveiben is, akik nagy hatással voltak Keats munkáira, azaz: Keats nem csak tanulmányaiból, hanem irodalmi olvasmányaiból is ismerte ezeket a virágokat.
A jelen dolgozat a kiválasztott ódákban szereplő mérgező virágokról és azoknak az emberi egészségre és Keats műveire gyakorolt hatásait vizsgálja átfedő perspektívából. 



